НОБЭ
Ливаным, Европэм и къэрал зыбжанэм, США-м ягу къыщагъэкIыж Израилым и телъхьэ «Ливан къарухэм» цIыху мамырхэр Сабрэрэ Шатилэрэ, щтапIэ ихьэжа палестинхэм я хэщIапIэхэм, щыщызэтраукIам хэкIуэдахэр.
США-м щагъэлъапIэ конституцэмрэ гражданствэмрэ я махуэр. 1787 гъэм къащтащ Америкэм и Штат Зэгуэтхэм я конституцэр — къэралым и цIыхум и хуитыныгъэхэр щыубзыхуа япэ дэфтэрыр.
Илъэс 70-кIэ узэIэбэкIыжмэ, советыдзэхэм фашистхэм къыIэщIагъэкIыжауэ щытащ Брянск къалэр. УФ-м и Президентым 2010 гъэм гъатхэпэм и 25-м къыдигъэкIа унафэмкIэ абы фIащауэ щытащ «Дзэ щIыхьым и къалэ» цIэр.
УсакIуэ, жылагъуэ лэжьакIуэ, КIыщокъуэхэ Рашидрэ Алимрэ я адэ КIыщокъуэ Пщымахуэ къызэралъхурэ илъэси 136-рэ ирокъу.
Жылагъуэ лэжьакIуэ, «Гъуазэ» газетым (истамбыл) и япэ редактор ЦIагъуэ Нурий къызэралъхурэ илъэси 130-рэ ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик БакIуу Хъанджэрий и ныбжьыр илъэс 73-рэ ирокъу.
УФ-м щIыхь зиIэ и егъэджакIуэ Ачмыжь Мариет (АР) къыщалъхуа махуэщ
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 23-рэ, жэщым градус 15 — 16 щыхъунущ.
Зыгъэхьэзырар ЖЬЭКIЭМЫХЪУ Маринэщ
